section_heading: Utjecaj
paragraph_text: Sofističkom se relativizmu prvi radikalno suprotstavio Sokrat. Platon i Aristotel zauzeli su također negativan stav prema sofistima, te pod njihovim utjecajem riječ "sofist" poprima značenje prodavača lažne mudrosti.<ref>Robert Blažević, Uvod u povijest filozofije, Izdavački centar Rijeka, 2011., str. 37. ISBN 978-953-6939-63-3 Takvo se mišljenje uglavnom zadržalo sve do romantizma, kada ih Hegel početkom 19. stoljeća odlučno rehabilitira i pozitivno valorizira njihov doprinos povijesti filozofije.<ref>Boris Kalin, Povijest filozofije, Školska knjiga, Zagreb, 1999., str. 89. ISBN 953-0-20424-8 Sofisti su svojim skepticizmom omogućili pojavu novijih strujanja u filozofiji i etici, razvili kritičko-ispitivački i znanstveni duh. Smatra ih se prvim prosvjetiteljima u povijesti čovječanstva.<ref>Robert Blažević, Uvod u povijest filozofije, Izdavački centar Rijeka, 2011., str. 38. ISBN 978-953-6939-63-3